**Zápisnica**

**Zo zasadnutia Žiackej školskej rady**

**pri Strednej odbornej škole technickej, Vranovská 4, Bratislava**

**20.12.2018**

Program:

1. Otvorenie zasadnutia
2. Oboznámenie s obsahom celodenného stretnutia predsedov a podpredsedov žšr
3. Rôzne

Ad. 1: Mgr. Petra Pavelková, ako koordinátorka ŽŠR pri SOŠ technická, Vranovská 4, Bratislava, otvorila zhromaždenie, na ktorom bolo prítomných žiakov, zástupcov tried.

Ad.2: Dňa 19.12.2018 sa uskutočnilo stretnutie predsedov a podpredsedov žiackych školských rád, na ktorom sa zúčastnili podpredseda ŽŠR Imrich Tóth a člen ŽŠR Lukáš Tvaroh. Imi informoval ostatných členov o priebehu a obsahu stretnutia. Spomenul anketu Zlatý Ámos, a projekt Zelená škola, načo všetci prítomní vyjadrili záujem spolupracovať na projekte Zelená škola. Podľa slov žiakov by bolo dobré, keby sme v každej triede mali dva koše. Jeden na plasty a jeden na komunálny odpad. Odpad by sa mal separovať aj na dielni. K tomuto projektu zistíme viac.

Ad. 3: Samuel Prvonič, predseda ŽŠR sa prihlásil o slovo a vzdal sa funkcie predsedu z osobných dôvodov. Funkciu predsedu triedy II.O bude naďalej plniť, preto zostáva členom ŽŠR. Na uvoľnenú funkciu sa posunul podpredseda Imrich Tóth, ktorého po jeho vyjadrení záujmu o post predsedu ŽŠR podporili všetci členovia ŽŠR vo verejnom hlasovaní.

Od 20.12.2018 bude post **predsedu žiackej školskej rady** zastávať **Imrich Tóth, III.ZO**

V Bratislave, dňa 20.12.2018 predseda ŽŠR do 20.12.2018

Samuel Prvonič

Koordinátor: Mgr. Petra Pavelková predseda ŽŠR od 20.12.2018

Imrich Tóth